GiliGold/VAD_KnessetCorpus huggingface dataset:
סאלח טריף: אני מעמיד את הבקשה הזאת להצבעה.
צבי ענבר: אדוני היושב ראש, האם בנושא העקרוני אתה רוצה לקיים דיון?
סאלח טריף: לא היתה התנגדות ויש הסכמה.
רחבעם זאבי: ההצבעה אושרה פה אחד.
סאלח טריף: נעבור לנושא הבא בסדר יומנו – הסדר תשלום שיחות טלפון לחברי הכנסת.
סאלח טריף: הסדר תשלום שיחות טלפון לחברי הכנסת
סאלח טריף: רשות הדיבור ליועץ המשפטי שלנו מר צבי ענבר.
צבי ענבר: בשם הוועדה ביקשנו מחשבות הכנסת לקיים דיון עם בזק ובעקבותיו גם להציע לוועדת הכנסת הסדר חדש לגבי שיחות טלפון - - -
סאלח טריף: פעימות מונה.
צבי ענבר: ההסדר מבוסס, כולו, על פעימות מונה בהסדר אשר בוטל על ידי בזק.
סאלח טריף: ועדת גלנור - - -
בנימין אלון: האם מחזירים את המצב לקדמותו?
סאלח טריף: מדובר על מצב חדש.
סאלח טריף: ועדת גלנור תיתן לנו את מסקנותיה בשבועיים הקרובים כאשר הכוונה היא למצוא פיתרון לנושא הטלפונים, פעימות המונה - - -
צבי ענבר: בינתיים הנושא הטכני ייבדק.
סאלח טריף: אני מתכבד לפתוח את ישיבת ועדת הכנסת ומברך את השר חיים רמון שנמצא אתנו כאן.
סאלח טריף: כידוע לכם אנחנו צריכים לקבוע את מסגרת הדיון להודעה המדינית של ראש הממשלה - - -
רחבעם זאבי: אין הצעת אי אמון?
סאלח טריף: מדובר על הודעה מדינית של ראש הממשלה, לאחר מכן יתקיים על כך דיון, לאחר מכן תהיה תשובת ראש האופוזיציה - - -
רחבעם זאבי: אבל לא תהיה הצעת אי אמון?
סאלח טריף: בסוף הדיון תתקיים הצבעה על הודעתו של ראש הממשלה.
ראובן ריבלין: מדובר על דיון סיעתי.
סאלח טריף: רבותיי, ברצוני להביא לתשומת לבכם שתי הערות; א' – נמצאים במשכן כרגע כ-300 וטרנים - - -
אריה האן: מדובר על 750 מוזמנים.
סאלח טריף: יושב ראש הכנסת הסתבך עם העניין הזה והוא חייב לדבר על הנושא שלהם כחצי שעה בתחילת הישיבה - - -
אופיר פינס-פז: זה שהוא הסתבך ולא בפעם הראשונה, זה בסדר אבל האם אפשר לבקש שהוא הסתבך בצורה כזאת בפעם האחרונה?
סאלח טריף: אני אבקש שזאת תהיה הפעם האחרונה שקורה דבר כזה.
סאלח טריף: זאת היתה טעות מצדו לקבוע פגישה כזאת בתחילת המושב - - -
חיים רמון: מה לעשות ופתיחת מושב הקיץ נפל בדיוק ביום הניצחון.
רחבעם זאבי: היה אפשר לקבוע את הישיבה הזאת על פי התאריך העברי.
חיים רמון: את יום הניצחון על הגרמנים אי אפשר לקבוע על פי התאריך העברי.
רחבעם זאבי: מדוע לא?
סאלח טריף: חצי השעה הראשונה של המליאה תוקדש לעניין המוזמנים הווטרנים אבל יחד עם זאת עלינו לזכור כי הרבה מאתנו רוצים להשתתף בהפגנה שאמורה להתקיים היום ואשר תתחיל בשעה שבע בערב לכן נשתדל עד כמה שאפשר שההצבעה על הודעתו של ראש הממשלה תתקיים קרוב ככל שאפשר בשעה שבע, כדי שהחברים יוכלו להשתתף בהפגנה.
סאלח טריף: אני מציע שראש הממשלה יקבל, בדיון, רשות דיבור של עשר דקות עד רבע שעה, יושב ראש האופוזיציה ידבר גם הוא עשר דקות עד רבע שעה, - יחד חצי שעה.
סאלח טריף: בצורה כזאת נגיע לשעה חמש ואז תהיינה לנו שעתיים לדיון הסיעתי, להודעה המדינית של ראש הממשלה.
סאלח טריף: בנוסף לכך אני מציע לחלק את השעתיים על פי הדוגמה שאנחנו עובדים על פיה פחות או יותר: העבודה, הליכוד וש"ס – 12 דקות כל אחת; מרצ – 10 דקות והאיחוד הלאומי 8 דקות.
סאלח טריף: שבע הסיעות, בין שלושה לששה חברים, תקבלנה, כל אחת מהן – 6 דקות, ו-5 הסיעות שלהן שניים וחבר אחד, תדברנה כל אחת מהן 3 דקות.
רחבעם זאבי: כמה סך הכל?
סאלח טריף: 115 דקות.
רחבעם זאבי: אני מציע שתוריד דקה, על פי ההצעה שלך, מכל סיעה.
סאלח טריף: אפשרי.
חיים רמון: זאת הצעה טובה מאד.
ראובן ריבלין: לפי דעתי בצורה כזאת אתם עומדים בפני מכשלה.
חיים רמון: סיעת ישראל אחת מוותרת על 2 דקות.
סאלח טריף: אפשר לקבוע לשלוש הסיעות הגדולות 10 דקות לכל אחת, וגם אפשר לדבר על מרצ עם האיחוד הלאומי.
סאלח טריף: כאמור, אני מציע ששלושת הסיעות הגדולות תקבלנה, כל אחת מהן, 10 דקות, מרצ והאיחוד הלאומי תקבלנה 8 דקות - - -
רחבעם זאבי: 7.
סאלח טריף: 7 דקות, וכך נחסוך בדיון עוד כ- 10 דקות.
סאלח טריף: כדי שלא תהיה אי הבנה אני חוזר על הצעתי: שלושת הסיעות הגדולות תקבלנה 10 דקות כל אחת מהן, מרצ והאיחוד הלאומי תקבלנה 7 דקות כל אחת, 7 הסיעות שיש להם בין שלושה לששה חברים תקבלנה 5 דקות כל אחת, ו-5 הסיעות בנות אחד או שני חברים תקבלנה 3 דקות.
חיים רמון: סיעות הימין בבית תקבלנה על פי הסידור הזה בין 10 ל-15 דקות נוספות כי אנחנו לא מחשיבים את יושב ראש האופוזיציה למרות שפורמלית צריך להוסיף אותו.
חיים רמון: כל מתנגדי המהלך יקבלו 15 דקות נוספות.
סאלח טריף: אני מעמיד להצבעה את ההצעה - - -
ראובן ריבלין: קודם לכן אני מבקש לומר משהו - - -
עבד-אלמאלכ דהאמשה: אתה מדבר על אי האמון?
סאלח טריף: לא, אין אי אמון אלא הודעה מדינית של ראש הממשלה.
עבד-אלמאלכ דהאמשה: מי קבע שאין אי אמון?
סאלח טריף: אין הצעת אי אמון.
אופיר פינס-פז: סליחה, זכותו לעמוד על אי האמון שלו.
עבד-אלמאלכ דהאמשה: הגעתי כרגע מישיבת סיעה שבה - - -
סאלח טריף: אני הבנתי שהעניין סוכם.
חיים רמון: אי האמון יתקיים בשעה שבע.
רחבעם זאבי: אפשר לשלב את אי האמון עם ההודעה - - -
ראובן ריבלין: אני מבקש לקבל את רשות הדיבור.
ראובן ריבלין: אני מבקש להודיע בשם סיעת הליכוד שאינני מסכים שאם תהיה הצעת אי אמון שהיא לא תידון ראשונה בסדר היום במליאה לכן אני מבקש מכם לקבל הכל בהסכמה.
ראובן ריבלין: אם תושג הסכמה ולאחר מכן נגיע להסכמה אחרת – אין לי בעיה עם זה, כפי שאופיר פינס-פז ואני כבר עשינו – הכל כדי להשיג הסכמה.
ראובן ריבלין: אבל אם אתם רוצים לעשות לנו כאן רוויזיה על מה שהוחלט בנשיאות – זה כבר סיפור אחר ואז אני אנצל את סמכותי על פי התקנון.
ראובן ריבלין: כידוע, יש היום מספר אילוצים.
ראובן ריבלין: אני הייתי שמח מאד אם לפני שעה שבע בערב שהוא המועד שנקבע לעצרת העם הגדולה שאמורה להתקיים היום בנושא התכנית המדינית ובעיקר בעניין ירושלים, נסיים את כל דיוני הכנסת, ולאחר מכן יימשכו דיונים שלא תתקיימנה עליהם הצבעות אבל מתברר שהדבר הזה איננו אפשרי מכמה טעמים; א' – נקבע כבר על ידי הכנסת עניין הווטרנים בשעה הראשונה של הדיון, דבר שהוא בניגוד לתקנון כיוון שיש הצעת אי אמון אבל בהסכמה החלטנו שעניין הווטרנים יישמע במליאה עד שעה חמש - - -
סאלח טריף: עד שעה ארבע וחצי.
ראובן ריבלין: אנחנו נמצאים במצב כזה שעל סדר היום, כנושא ראשון במליאה, יועלה עניין הווטרנים, לאחר מכן תהיה הודעה מדינית עם משמעות בעלת קנה מידה היסטורי שלגביה רבים מחברי הכנסת רוצים לבוא לכלל ביטוי ואני מתלבט, כאשר יש לי 10 דקות, אם לחלק אותן בין שני חברי סיעה או לתת לאדם אחד למלא את 10 הדקות.
ראובן ריבלין: מכל מקום בין נואם לנואם יש פרק זמן של בין דקה עד שתי דקות.
ראובן ריבלין: אחרי שלנואם הסתיימו 3 הדקות, עוברת עוד דקה עד שמפסיקים אותו וכל הדברים האלה מביאים אותנו כדי מצב כזה שצריך לקחת בחשבון עוד זמן סיעות וזמן ניהול ישיבה של לפחות עוד חצי שעה.
ראובן ריבלין: אם אנחנו נמצאים במצב כזה שאנחנו רוצים להצביע עד שעה שבע או שבע וחצי - נסיים את ההצבעה, לאחר מכן נקבע שבהמשך הדיון לא תתקיימנה הצבעות וכל אחד יילך לדרכו.
ראובן ריבלין: אבל אם זה בלתי אפשרי כי אז נגיע שוב למצב שבו יושב ראש הכנסת פסק את פסוקו ואמר, בהסכמת הנשיאות, שההצבעה לא תתקיים קודם השעה תשע, ועד אז נקיים התייעצות ביני כנציג האופוזיציה לבין יושב ראש הכנסת וכמובן השר רמון ויושב ראש הקואליציה, אבל זה לא יהיה לפני שעה תשע - - -
רחבעם זאבי: מדוע בשעה תשע?
ראובן ריבלין: אז החברים יחזרו מההפגנה.
רחבעם זאבי: לא חוזרים מהפגנה כזאת בשעה תשע.
ראובן ריבלין: המארגנים צריכים להחליט אם הם רוצים הפגנה או הצבעה.
מיכאל איתן: רובי, מקובל בכנסת שכשיש ארועים מפלגתיים דוחים ומתחשבים - - -
ראובן ריבלין: אבל חבריי מהממשלה ומהקואליציה אומרים לי: נקיים את ההצבעה לפני שעה שבע.
ראובן ריבלין: אם תגידו לי: יהיה אשר יהיה סדר הדוברים, יהיה אשר יהיה ההספק שלנו, ההצבעה תתקיים בשעה שבע – אין לי בעיה עם זה.
סאלח טריף: רובי, ואם ההצבעה תתקיים בין שעה שבע לשבע וחצי?
מוחמד ברכה: איך העניין הזה מסתדר מבחינת התקנון?
אופיר פינס-פז: אני מבקש להדגיש שאין לנו ויכוח עם רובי.
אופיר פינס-פז: כשהוא הגיע בבוקר ואמר שצריכה להיות בערב הפגנה – אמרנו: אדרבא ואדרבא, אנחנו נתחשב.
אופיר פינס-פז: אני מבקש להסביר לחברים שלא היו בנשיאות שהיו שתי הצעות אי אמון.
אופיר פינס-פז: אם דהאמשה משאיר את ההצעה שלו כי אז חבל על הדיבורים; נצביע בשעה עשר.
אופיר פינס-פז: בינתיים, על פי מיטב ידיעתנו, שתי הצעות אי האמון ירדו וכיוון שכך - לא צריכה להיות כל בעיה.
מאיר שטרית: אפשר להצביע בשעה שבע ורבע.
סאלח טריף: אפשר לקיים את ההצבעה בשעה שבע ורבע ולאחר מכן החברים יוכלו להתפנות כדי ללכת להפגנה.
ראובן ריבלין: אני מבקש להודיע שהליכוד, ש"ס והעבודה תקבלנה כל אחת במקום 10 דקות – 8 דקות, וידבר מטעמן רק אדם אחד.
סאלח טריף: שניים.
דוד לב: מדובר על שמונה דקות, שבע דקות, חמש דקות ושלוש דקות.
ראובן ריבלין: רק אדם אחד ידבר.
סאלח טריף: נעבור לנושא השני שעל סדר יומנו – העברת הצעת חוק מוועדה לוועדה אחרת.
סאלח טריף: העברת הצעת חוק מוועדה לוועדה אחרת
סאלח טריף: מדובר על הצעת חוק הכנסת , ראש האופוזיציה, - - -
ראובן ריבלין: של חבר הכנסת לנדאו או של הממשלה?
סאלח טריף: של חבר הכנסת לנדאו ושל הממשלה.
סאלח טריף: הצעת החוק הממשלתית עברה לדיון בוועדת החוקה, חוק ומשפט לאחר הקריאה הראשונה ואילו את הצעת החוק של חבר הכנסת עוזי לנדאו הוחלט להעביר לוועדת הכנסת.
סאלח טריף: יש הסכמה לאחד את הדיון ולהביא את העניין לדיון בוועדת הכנסת.
סאלח טריף: האם אתם מסכימים?
סאלח טריף: אני מעמיד את ההצעה לאחד את העניין ולהביא את הנושא לדיון בוועדת הכנסת, להצבעה.
רחבעם זאבי: אושרה פה אחד.
בנימין אלון: הושגה החלטה שבשבוע הראשון של כינוס הכנסת, אחרי הפגרה, תעלה הצעת חוק הכנסת, חברי ועדות, הוראת שעה, לקריאה שלישית.
בנימין אלון: ביום רביעי העניין לא יוכל לעלות - - -
סאלח טריף: נעלה זאת על סדר היום מחר, יום שלישי.
סאלח טריף: * * * * *
סאלח טריף: אבקש את תשומת לבכם לשתי הודעות; 1 - הצעת אי האמון של רע"מ ושל חד"ש תידחה לשבוע הבא; 2 – הצעת החוק שגיבשנו בעניין האיחוד הלאומי, ההרכב מחדש, תובא מחר לכנסת וקודם לכן נחליט בוועדה - - -
בנימין אלון: העניין נמצא כבר במליאה.
צבי ענבר: להזכירכם, הנושא היה אחרי הקריאה השנייה.
סאלח טריף: העניין יובא מחר למליאה.
סאלח טריף: אני פותח את ישיבת הוועדה בנושא ערעורו על החלטת הנשיאות.
משה גפני: הנושא הוא רב צבאי ראשי.
משה גפני: משבוע שעבר אין רב צבאי ראשי.
משה גפני: הרב גד נבון עזב את תפקידו.
משה גפני: אני לא רוצה לדבר על כל העניין הזה, מכיוון שזה לא כל כך רלבנטי, ואני מאוד מכבד את הרב גד נבון, אבל שלושים שנה הוא מכהן בתפקיד.
משה גפני: בצבא של ארצות הברית לא יכול להיות דבר כזה.
משה גפני: מישהו צריך לפסוק הלכה.
משה גפני: זה בדיוק המקרה הקלאסי של מקרה דחוף בו מי שצריך לבצע את תפקידו לא מבצע, והכנסת צריכה לדון על כך.
יולי יואל אדלשטיין: אני חייב לענות בשם הנשיאות, מכיוון שאני מאוד מסכים עם כל מלה שאמר כאן חה"כ משה גפני.
יולי יואל אדלשטיין: הבעיה היא שהנושא הועבר לדיון בוועדת החוץ והבטחון על ידי אבשלום וילן, בדיוק באותו נושא.
יולי יואל אדלשטיין: זה מה שנקרא דיון מהיר.
סאלח טריף: אני מבקש להצביע על הערעור של חה"כ גפני.
סאלח טריף: ה צ ב ע ה בעד-2 נגד- 2
משה גפני: זה נושא ציבורי ממדרגה ראשונה, בדיוק המקרה שהמליאה צריכה לדון עליו.
סאלח טריף: נושא הצבא נדון בוועדת החוץ והבטחון.
דוד לב: חה"כ אבשלום וילן הגיש הצעה במסגרת המסלול המהיר בוועדות.
משה גפני: אני לא מבין, אם אני מגיש הצעה דחופה, ומישהו מגיש הצעה לוועדה, למה מורידים אותי?
משה גפני: זהו נושא לדיון ציבורי.
סאלח טריף: אנחנו נפנה לוועדת החוץ והבטחון שיקיימו דיון זריז בעניין.
משה גפני: אני יכול לבקש להעביר את ההצעה הזאת יחד עם ההצעה של חה"כ וילן לוועדת החוץ והבטחון.
סאלח טריף: זה יעבור לוועדת החוץ והבטחון.
צבי ענבר: אפשר להמליץ בפני ועדת החוץ והבטחון שתשמע גם אותו, כי היא הרי חייבת לדון בזה תוך שבוע.
סאלח טריף: אנחנו נמליץ, ואני בטוח שהוועדה תזמין אותך.
סאלח טריף: הקמתן של ועדות חקירה פרלמנטריות בכנסת – הצעה לתיקון התקנון בדבר מסקנות ועדת חקירה פרלמנטרית
סאלח טריף: אנחנו דנים בהצעה לתיקון תקנון הכנסת בעניין הקמת ועדות חקירה פרלמנטריות.
סאלח טריף: אדוני היועץ המשפטי, בבקשה.
צבי ענבר: חוק יסוד: הכנסת, בסעיף 22, קובע שהכנסת רשאית למנות ועדת חקירה, אם על ידי הסמכת אחת הוועדות הקבועות, או על ידי בחירת ועדה, כדי לחקור דברים שהכנסת קבעה.
צבי ענבר: הסעיף הוא קצר.
צבי ענבר: הסעיף איננו אומר דבר לגבי סמכויותיה ותפקידיה של הוועדה.
צבי ענבר: הוא רק אומר שהם ייקבעו על ידי הכנסת, וההוראה היחידה האופרטיבית היא שבכל ועדת חקירה יהיו גם נציגים של סיעות שאינן משתתפות בממשלה, לפי יחסי הכוחות של הסיעות בכנסת.
צבי ענבר: בזה גמר חוק יסוד: הכנסת, ופרט לכך אין לנו הוראה מהותית כלשהי בתקנון הכנסת איך מקימים ועדת חקירה.
צבי ענבר: ישנו רק סעיף קטן אחד, סעיף 94(ב) לתקנון, שאומר: "החליטה הכנסת לכלול בסדר יומה הצעה לסדר היום למנות ועדת חקירה לפי סעיף 22 לחוק יסוד: הכנסת, תידון ההצעה בתוך 30 ימים מיום ההחלטה".
צבי ענבר: הכנסת, לעניין הקמתה של ועדת חקירה פרלמנטרית, נהגה עד עכשיו באחת משתי דרכים.
צבי ענבר: בעבר, בכנסות קודמות הזכורות לי, נהגו בדרך כלל בדרך שנראית לי הדרך הנכונה, דהיינו, הציע חבר הכנסת הקמתה של ועדת חקירה פרלמנטרית, העבירה מליאת הכנסת את הנושא לדיון בוועדה - כי הרי ההצעה להקים ועדת חקירה פרלמנטרית, מוגשת כהצעה לסדר היום, והצעה לסדר היום בדרך כלל מובאת לוועדה, ולא למליאה.
צבי ענבר: זו היתה דרך שפעלו על פיה בעבר, אבל בכנסות האחרונות פעלו בדרך שונה, וזה בעיקר, לדעתי, כך נדמה לי, כתוצאה מזה שאצה הדרך יותר מדיי לאותם חברי כנסת שיזמו הקמת ועדות חקירה פרלמנטריות, שהם בדרך כלל עמדו בראשן של ועדות חקירה פרלמנטריות שאותן הם הציעו, ואמרו: בשביל מה לנו בכלל את שלב הוועדות?
צבי ענבר: אנחנו צריכים להגיע ישר למליאה.
צבי ענבר: וכך, חבר הכנסת הציע, בדרך כלל ההצעות היו מתקבלות, תוך 30 יום היה דיון במליאה, וחבר הכנסת עצמו היה מכין את התפקידים והסמכויות, הוא היה מביא נייר ישר למליאת הכנסת, בלי שהנייר בכלל נבדק על ידי מישהו, והכנסת גם בדרך כלל היתה מצביעה בעד.
צבי ענבר: זאת דרך שלדעתי היא איננה ראויה, והיא לא רצינית, ואם כבר מקימים ועדת חקירה, צריך שהנושא הזה ייעשה כהלכה.
צבי ענבר: ועדת חקירה פרלמנטרית, אין לה יותר סמכויות מאשר לוועדת כנסת רגילה.
צבי ענבר: לוועדת חקירה ממשלתית, על פי חוק ועדות חקירה, יש לה סמכויות רבות, גם סמכויות לזמן עדים, וגם אנחנו יודעים שהמלצותיה הן בפועל דבר שמתבצע, ואילו ועדת חקירה פרלמנטרית היא, לעניות דעתי, פשוט כדי שיהיה עוד יושב ראש ועדה בכנסת.
רחבעם זאבי: לא נכון.
צבי ענבר: על כל פנים, אם יש ועדת חקירה שהיא לחקירת אירוע מסויים, שבאמת יש צורך בה, וזה למקרים נדירים ביותר, אז הדרך הנאותה היא לעשות כפי שנוהגים לגבי הצעה רגילה לסדר היום.
צבי ענבר: דהיינו, הנושא בא לדיון במליאת הכנסת.
צבי ענבר: אם המליאה חושבת שהנושא אינו ראוי, היא מיד מפילה אותו, אבל אם היא חושבת שהנושא ראוי, אז היא מעבירה את זה לוועדה מוועדות הכנסת, וזה יכול להיות או שכל הצעה תועבר לוועדת הכנסת, כדי שוועדת הכנסת תהיה זו שמחליטה אם להציע למליאה להקים ועדת חקירה פרלמנטרית, אם לאו, או לוועדה הכי קרובה לדבר.
צבי ענבר: הוועדה הזו יכולה להציע שהיא עצמה תהיה ועדת חקירה פרלמנטרית, כפי שמאפשר סעיף 22 לחוק יסוד: הכנסת, או שהיא מציעה למליאה את ההרכב.
צבי ענבר: שימו לב, כשזה עובר ישר למליאה, חבר הכנסת המציע הוא גם מציע את ההרכב – למה?
צבי ענבר: ועדה תשב, תקבע בדיוק במה תדון ועדת החקירה, תגיש נייר מסודר, ותביא את זה למליאה .
סאלח טריף: אתה מבקש להסדיר את ההליך בוועדה, כדי שזו תהיה מסננת לפני קבלת החלטה במליאה, אם בכלל.
צבי ענבר: בדיוק כך, וזו ההצעה המונחת בפניכם, שבאה לפתוח פרק חמישי 1: ועדת חקירה פרלמנטרית - סימן א' – הקמתה של ועדת חקירה פרלמנטרית – שאחריו יצטרך גם לבוא סימן ב', שהוא הליכי הדיון בוועדה או פעולות הוועדה.
סאלח טריף: אתה לא מתייחס כאן לעניין מסקנות הוועדה?
צבי ענבר: מסקנות הוועדה ייכנסו לסימן השני, שמדבר על הליכי הדיון בוועדה, והטיפול במסקנותיה.
סאלח טריף: אני מציע שחה"כ זאבי יתייחס כעת לעניין.
רחבעם זאבי: ראשית, אני בעד היוזמה.
רחבעם זאבי: שנית, אני מחשיב ועדות חקירה פרלמנטריות, שזוהי תרבות שקיימת בפרלמנטים אחרים במדינות אחרות.
רחבעם זאבי: אצלנו, ב-52 שנות מדינה, זה נוצל אולי על כף יד אחת.
דוד לב: הרבה יותר .